เรื่องร้องเรียน (สายไฟ) วันที่ 2023-08-25 06:38:19 — แขวงสามเสนใน เขตพญาไท จังหวัดกรุงเทพมหานคร
เรื่องการจัดซื้อจัดจ้าง​ของผู้อำนวยการสำนักงานภูมิสารสนเทศ สำนักการวางผังและพัฒนาเมือง 
ในช่วงใกล้ปิดงบประมาณ​​ได้มีการนำงบประมาณ​เหลือจ่ายมาจัดซื้อจัดจ้าง​ในสิ่งที่ไม่จำเป็นต่อประชาชน​ ได้แก่​ 
1.การติดตั้งพาทิชั่นกั้นโต๊ะ​ทำงานของบุคลากร​ 
2.การติดตั้งสายไฟที่อยู่ระหว่าง​การดำเนินการปรับปรุงระบบไฟอาคาร​ทั้งหน่วยงาน​ของ​สก.สวพ.​ 
3.การติดตั้งสายส่งสัญญาณ​เครือข่าย​ใหม่ ทั้งที่หน่วยงานได้มีการจ้างบำรุงรักษา​ระบบเครือข่าย​ทั้งอาคาร​ ตลอดปีงบประมาณ​แล้ว
โดยที่เงินจำนวนดังกล่าว เป็นที่เหลือมาจากการทำสัญญาจ้างบำรุงรักษาที่ลงนามสัญญาจ้างล่าช้า  ไม่สามารถดำเนินการได้ทันในวันที่ 1 ตุลาคม 2565 ซึ่งเมื่อลงนามในสัญญาไปแล้ว ทราบวงเงินงบประมาณที่ไม่สามารถเบิกจ่ายตามที่ขอใช้งบได้แล้ว  ไม่ดำเนินการส่งคืนเงินงบประมาณ   แต่เก็บไว้นำมาใช้ในการจ้างโดยวิธีเฉพาะเจาะจง แบ่งย่อยการจ้างให้วงเงินอยู่ในอำนาจการลงนามของผู้อำนวยการสำนักงาน และดำเนินการจ้างในช่วงเวลาใกล้ปิดงบประมาณและอยู่ระหว่างรอคำสั่งลาออกของผู้อำนวยการสำนักงานภูมิสารสนเทศ  
ซึ่งการดำเนินการทั้ง 3 รายการ นั้น ไม่ได้เกิดจากความจำเป็นที่ต้องดำเนินการเพื่อให้สามารถปฏิบัติงานได้  และไม่เกิดประโยชน์ต่อประชาชนแต่อย่างใด  ควรมีความโปร่งใสในการใช้งบประมาณที่เป็๋นเงินของทางราชการมากกว่านี้
#1555 #bkkrongtook